**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

 **ΣΤΟΙΧΕΙΑ ΣΧΟΛΕΙΟΥ**

**2ο ΓΕΝΙΚΟ ΛΥΚΕΙΟ ΝΑΟΥΣΑΣ**

**Τέρμα Φιλώτα Κοκκίνου**

**59200 Νάουσα**

**Τηλ: 2332027232**

**mail@2lyk-naous.ima.sch.gr**

Αριθμ. Πρωτ.: 47/06-02-2025

 **Προς: Δ.Δ.Ε ΗΜΑΘΙΑΣ**

 **ΚΟΙΝΟΠΟΙΗΣΗ**

 **ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

**Θέμα : <<Πρόσκληση κατάθεσης προσφοράς για την τετραήμερη εκδρομή του Πολιτιστικού Προγράμματος «Μαθηματικά και Τέχνη» στο Μιλάνο αεροπορικώς ή εναλλακτικά τριήμερη εκδρομή στον ίδιο προορισμό>>**

Το 2ο ΓΕΛ Νάουσας ζητάει κατάθεση προσφορών για πραγματοποίηση τετραήμερης εκπαιδευτικής εκδρομής στο Μιλάνο της Ιταλίας σύμφωνα με την Υ.Α 20883/ΓΔ4/13-2-2020, ΦΕΚ 456/τ.Β’/11-02-2020, άρθρο 3. Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την Πέμπτη 13 Φεβρουαρίου 2025 και ώρα 12.00 μ. μ. Η εκδρομή θα πραγματοποιηθεί στο διάστημα από Δευτέρα 10 Μαρτίου 2025 μέχρι και την Πέμπτη 13 Μαρτίου 2025 αεροπορικώς και θα συμμετάσχουν  **22 μαθητές/τριες** της Α΄ τάξης του 2ου Λυκείου, οι οποίοι θα συνοδεύονται από 3 (3) καθηγητές/τριες. Η κατηγορία καταλύματος πρέπει να είναι Α΄ κατηγορίας (τεσσάρων αστέρων) σε τρίκλινα ή τετράκλινα δωμάτια για τους μαθητές και μονόκλινα για τους καθηγητές. Επιπρόσθετα επιθυμούμε:

1. Ασφαλιστική κάλυψη για όλους, Φ.Π.Α και FREE των καθηγητών.
2. Μαθητές και εκπαιδευτικοί στον ίδιο όροφο του ξενοδοχείου (επίβλεψη και ασφάλεια)

**Το πρόγραμμα της Τετραήμερης εκδρομής έχει ως εξής:**

10 Μαρτίου :Αναχώρηση με λεωφορείο από την Νάουσα για το αεροδρόμιο Μακεδονία. Μετάβαση αεροπορικώς στο Μιλάνο. Άφιξη στο Μιλάνο. Μετάβαση με λεωφορείο στο ξενοδοχείο. Επίσκεψη στον καθεδρικό του Duomo -μελέτη της κατασκευής του κτιρίου με βάση τις εργασίες των μαθητών. Γεύμα στο κέντρο της πόλης. Επιστροφή στο ξενοδοχείο – διανυκτέρευση

11Μαρτίου: Επίσκεψη στο μουσείο επιστήμης και τεχνολογίας Leonardo Da Vinci-Μελέτη και εφαρμογή των θεμάτων που διαπραγματεύτηκαν οι μαθητές στις εργασίες τους, στα πλαίσια του προγράμματος «Μαθηματικά και Τέχνη». Γεύμα – περίπατος στο κέντρο. Επιστροφή στο ξενοδοχείο-διανυκτέρευση

12 Μαρτίου

Επίσκεψη στην εκκλησία Santa Maria delle Grazie και στην τραπεζαρία, όπου υπάρχει το έργο του Da Vinci « ο Μυστικός Δείπνος»- Μελέτη του έργου και εύρεση των στοιχείων τους χρυσής τομής και άλλων μαθηματικών αναλογιών. Γεύμα στο κέντρο της πόλης. Επίσκεψη στην πινακοθήκη Brera μελέτη των έργων τέχνης και συζήτηση για την σύνδεσή τους με τα μαθηματικά. Γεύμα. Επιστροφή στο ξενοδοχείο – Διανυκτέρευση

13 Μαρτίου:Πρωινό- επιστροφή αεροπορικώς, Μετάβαση με λεωφορείο από το αεροδρόμιο Μακεδονία στην Νάουσα

**ΕΝΑΛΛΑΚΤΙΚΑ ζητούμε προσφορά και για τριήμερη εκδρομή αεροπορικώς στον ίδιο προορισμό 10-12 Μαρτίου**

Στην περίπτωση που επιλεγεί πρόγραμμα με **δύο διανυκτερεύσεις** **ακυρώνεται** το πρόγραμμα της **τρίτης ημέρας** και η επίσκεψη στην πινακοθήκη Brera θα μεταφερθεί στο απόγευμα της πρώτης ημέρας

**1.Δικαίωμα συμμετοχής: Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.**

**2.Σύνταξη και υποβολή προσφορών:** Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

**3. Αξιολόγηση προσφορών:** Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς και επιλογή ξενοδοχείου βάσει και της περιοχής (επικινδυνότητα).
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σ΄ αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με ηλεκτρονικό ταχυδρομείο, με κωδικό που θα δοθεί τηλεφωνικώς από το Γραφείο

γ) με Ταχυμεταφορική εταιρεία

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία, των διανομέων, των μέσων συγκοινωνίας.

**4.Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη, ασφάλειας, ποιότητας μετακίνησης και διαμονής προσφοράς, συγκροτείται Επιτροπή, με Πράξη του Διευθυντή του σχολείου, η οποία αποτελείται από τον ίδιο, ως Πρόεδρο, (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από δύο εκπροσώπους του Μαθητικού Συμβουλίου που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, κοινοποιείται από τον Διευθυντή του σχολείου στην ιστοσελίδα του 2ου ΓΕΛ Νάουσας και κάθε συμμετέχων έχει νόμιμο δικαίωμα να ενημερωθεί και μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.

ii. Το όνομα του ξενοδοχείου, η κατηγορία του, ο αριθμός δωματίων και κλινών και οι παρεχόμενες από αυτό υπηρεσίες.

iii. Η Ασφάλεια αστικής επαγγελματικής ευθύνης.

iv. Το συνολικό κόστος της εκδρομής και κόστος ανά μαθητή.

v. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης. Σε περίπτωση προβλήματος της ιστοσελίδας του σχολείου τα τουριστικά γραφεία θα ενημερωθούν τηλεφωνικά.

|  |  |  |
| --- | --- | --- |
|  | **Η ΑΝΑΠΛΗΡΩΤΡΙΑ ΔΙΕΥΘΥΝΤΡΙΑ** **ΘΕΟΔΩΡΑ ΜΑΥΡΙΔΟΥ** |  |